SET แกว่ง Sideway หลังบวก 4 วันติด นลท.ชะลอลงทุนก่อนตรุษจีน-Fund Flow หดตัว
SET แกว่ง Sideway หลังบวก 4 วันติด นลท.ชะลอลงทุนก่อนเข้าตรุษจีน-Fund Flow หดตัว
SET แกว่ง Sideway หลังบวก 4 วันติด นลท.ชะลอลงทุนก่อนเข้าตรุษจีน-Fund Flow หดตัว
10 ก.พ. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นเช้านี้แกว่งตัว Sideway  หลังปรับขึ้นมาติดต่อกัน 4 วันน่าจะพักฐาน ตลาดหุ้นภูมิภาคจะเข้าสู่ช่วงวันหยุดเทศกาลตรุษจีน วันนี้ ตลาดหุ้นไต้หวันและเวียดนามปิดทำการ และในวันพรุ่งนี้ ตลาดหุ้นจีน เกาหลี ญี่ปุ่นหยุด ส่วนฮ่องกงและมาเลเซียปิดครึ่งวัน ทำให้นักลงทุนชะลอลงทุนต่อเนื่องถึงต้นสัปดาห์หน้า ซึ่งตามสถิติเม็ดเงิน Fund Flow ในช่วงนี้มักเป็นลบ
อย่างไรก็ดี แนวโน้มตลาดปรับตัวขึ้นต่อได้หลังผ่านพ้นเทศกาลตรุษจีนจากความคาดหวังเศรษฐกิจโลกฟื้นตัว หลังจากคาดว่าสหรัฐใกล้จะประกาศมีมาตรการกระตุ้นเศรษฐกิจ ประกอบกับราคาน้ำมันปรับตัวขึ้นต่อเนื่อง 7 วันติดต่อกัน และทำจุดสูงสุดในรอบ 1 ปี เป็นปัจจัยหนุนตลาด พร้อมให้แนวรับที่ 1,510 จุด แนวต้านที่ 1,530 จุด
 
 